|  |  |
| --- | --- |
| Naziv obveznika: Dječji vrtić Požega | Broj RKP-a: 32738 |
| Sjedište obveznika: Rudinska 8,34000 Požega | Matični broj: 03310299 |
| Adresa sjedišta obveznika: Rudinska 8, 34000 Požega | OIB: 30492723401 |
| Razina: 21 | Šifra djelatnosti prema NKD-u: 8510 |

**BILJEŠKE UZ FINANCIJSKE IZVJEŠTAJE**

**za razdoblje od 1. siječnja do 31. prosinca 2022. godine**

U Dječjem vrtiću Požega ostvaruje se program njege, odgoja, obrazovanja, zdravstvene zaštite, prehrane i socijalne skrbi o djeci predškolske dobi, program odgoja i obrazovanja djece u godini prije polaska u osnovnu školu, program ranog učenja stranih jezika i drugi programi umjetničkog, kulturnog, vjerskog i sportskog sadržaja.

Predškolski odgoj organizira se i provodi za djecu od navršene 1. godine života do polaska u osnovnu školu.

U sklopu redovnog programa naš vrtić ima jednu Montessori skupinu. Program se temelji na osnovnim principima Montessori pedagogije, a to su: dijete u središtu zanimanja, pripremljena okolina, odgovornost, sloboda izbora, kretanja i Montessori didaktička sredstva.

Program predškole provodi se u Dječjem vrtiću Požega u skladu s Pravilnikom o sadržaju i trajanju programa predškole (Narodne novine 107/14.), a prema programu koji je verificiran od strane Ministarstvo znanosti obrazovanja i sporta.

**ZAKONSKA OSNOVA ZA UVOĐENJE PROGRAMA**

* Zakon o predškolskom odgoju i obrazovanju (Narodne novine br.10/97., 107/07., 94./13., 98/19. i 57/22.);
* Zakon o ustanovama RH (Narodne novine br.76/93., 29/97., 47/99., 35/08., 127/19. i 151/22.)
* Prijedlog koncepcije razvoja predškolskog odgoja (Glasnik Ministarstva kulture i prosvjete br.7/8 1991.)
* Programsko usmjerenje odgoja i obrazovanja predškolske djece (Glasnik Ministarstva kulture i prosvjete 7/8 1991.)
* Odluka o elementima standarda društvene brige o djeci predškolskog uzrasta (Narodne novine br. 29/83.)
* Državni pedagoški standard predškolskog odgoja (Narodne novine br. 63/08 i 90/10.)
* Zakon o financiranju jedinica lokalne uprave i samouprave (Narodne novine br. 127/17., 138/20. i 151/22.)
* Odluka o elementima standarda specifičnih potreba djece s teškoćama u razvoju (Narodne novine br. 47/87.)
* Pravilnik o sadržaju i trajanju programa predškole (Narodne novine br. 107/14)

**BILJEŠKE UZ PR-RAS**

1. Šifra 6341 – Tekuće pomoći od izvanproračunskih korisnika – prihod od Hrvatskog zavoda za zapošljavanja za troškove plaće pripravnice.
2. Šifra 6393 – Tekući prijenosi između proračunskih korisnika istoga proračuna temeljem prijenosa EU sredstava – prihod ostvaren za projekt Požeški limači.
3. Šifra 6394 – Kapitalni prijenosi između proračunskih korisnika istog proračuna temeljem prijenosa EU sredstava – prihod ostvaren za projekt Požeški limači.
4. Šifra 6631 – Tekuće donacije – donacije trgovačkih društava za redovan rad vrtića (doniran sitni inventar).
5. Šifra 312 – Ostali rashodi za zaposlene – rashodi su realizirani u nešto većem iznosu nego tijekom prethodnog razdoblja jer su se materijalna prava po kolektivnom ugovoru uskladila s neoporezivim iznosom koji je promijenjen tijekom 2022. godine (božićnica je povećana s 1.000,00 kn na 1.750,00 kn).
6. Šifra 3211 – Služena putovanja – popuštanje epidemioloških mjera utjecalo je na povećanje rashoda za službena putovanja.
7. Šifra 3223 – Energija – rashodi su značajno veći zbog poskupljenja energenata.
8. Šifra 3227 – Službena, radna i zaštitna odjeća i obuća – rashodi su veći u odnosu na prethodno razdoblje zbog troškova zaštitne odjeće koja je bila potrebna tijekom razdoblja pandemije.
9. Šifra 3231 – Usluge telefona, pošte i prijevoza – rashodi su veći u odnosu na prethodno razdoblje jer je tijekom 2022. godine realiziran trošak prijevoza djece predškolske dobi prigradskih naselja kojeg nije bilo u razdobljima prije toga.
10. Šifra 3235 – Zakupnine i najamnine – rashod se odnosi na troškove operativnog leasinga za službeno vozilo i troškove zakupa printera.
11. Šifra 3236 – Zdravstvene i veterinarske usluge – tijekom razdoblja realiziran je redovan sistematski pregled djelatnika koji se prema odredbama kolektivnog ugovora održava svake tri godine.
12. Šifra 19 – Rashodi budućeg razdoblja – zadužena je plaća za mjesec prosinac u iznosu 681.586,47 kn.
13. Ukupni prihodi iznose 9.517.200,25 kn, ukupni rashodi 9.338.061,30 kn iz čega proizlazi tekući višak u iznosu 179.138,95 kn koji s prenesenim manjkom u iznosu 82.509,05 kn čini ukupan višak prihoda i primitaka u iznosu 96.629,90 kn.
14. Tijekom tekućeg razdoblja došlo je do izmjena Odluke o raspodjeli rezultata radi povrata preplata roditeljima koje su nastala radi odobrenja zbog COVID-a.

**BILJEŠKE UZ BILANCU**

1. Šifra 061 – Zalihe za obavljanje djelatnosti – na kraju razdoblja stanje zaliha koje se odnosi na namjernice za pripremu obroka iznosi 5.646,47 kn.
2. Šifra 129 – Ostala potraživanja – potraživanje se odnosi na nedoznačena sredstva za bolovanje od HZZO-a.
3. Šifra 167 – Potraživanja proračunskih korisnika za sredstva uplaćena u nadležni proračuna – korisnik posluje preko sustava lokalne riznice. Stanje na kraju razdoblja iznosi 188.160,75 kn.
4. Šifra 169 – ispravak vrijednosti potraživanja – prema Pravilniku o proračunskom računovodstvu, propisana je obveza ispravaka vrijednosti potraživanja, onih od 1 do 3 godine 50 %, te onih starijih od 3 godine 100 %. Tako ukupan iznos otpisa potraživanja iznosi 113.116,54 kn (562,50 kn se odnosi na potraživanja od 1 do 3 godine dok se ostatak odnosi na potraživanje dulje od 3 godine).
5. Dječji vrtić nema sudskih sporova niti sumnjivih potraživanja. Popis danih zadužnica prilog je ovih bilješki.

**BILJEŠKE UZ PR-RAS-funkcijski**

1. Šifra 0911 – Predškolsko obrazovanje – rashod prema navedenoj funkciji iznosi 9.338.061,30 kn.

**BILJEŠKE UZ P-VRIO**

1. Tijekom tekućeg razdoblja došlo je do smanjenja obujma imovine. Isknjižena je dugotrajna imovina i sitni inventar u iznosu 19.249,56 kn.

**BILJEŠKE UZ IZVJEŠTAJ O OBVEZAMA**

1. Šifra V006 – Stanje obveza na kraju izvještajnog razdoblja iznosi 779.410,58 kn od toga dospjele iznose 4.261,11 kn, a nedospjele 775.149,47 kn (čine ih neplaćeni računi i plaća za prosinaca).

Požega, 31. siječnja 2023.

Osoba za kontaktiranje: Matea Čeliković, mag.oec.

Kontakt telefon: 034/311-321

Ravnateljica:

Sanela Kovačević

DJEČJI VRTIĆ POŽEGA

Rudinska 8

34000 Požega

Prilog 1.: Popis ugovornih odnosa i slično koji uz ispunjenje određenih uvjeta, mogu postati obveza ili imovina

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **RB** | **Datum izdavanja/primanja jamstva** | **Instrument osiguranja** | **Iznos danog/primljenog jamstva** | **Primatelj/davatelj jamstva** | **Namjena** | **Dokument** | **Rok važenja** | **Napomena** |
| 1. | 29.10.2020. | Zadužnica | 140.810,27 | UniCredit Leasing Croatia d.o.o., Zagreb | Osiguranje plaćanja | Ugovor o operativnom leasingu br. 229183/20 | 60 mjeseci |  |